Cinema 180

Cinema 180 oli vuosina 1986–2009 toiminut elokuvateatteri Särkänniemen elämyspuistossa Tampereella. 

Cineman ensimmäisinä kesinä se sijaitsi niemen toisessa päässä nykyisen Troikan paikalla, kunnes se muutti Korkkiruuvi-radan ympäröimäksi vuonna 1988. Teltassa esitettiin simulaattorifilmejä, jotka koostuivat eri jaksoista, joissa muun muassa lenneltiin vuoriston kielekkeillä ja ajeltiin vuoristoradassa. Kuvaa heijastettiin 70 mm filmiltä valkokankaalle pyöreänmuotoisessa teltassa. Teatterissa ei ollut istuimia, jolloin tasapaino oli koetuksella ajelufilmin peittäessä näkökentän. Ensimmäisinä kesinä teatterissa jaettiin 3D-laseja näytöksen ajaksi, myöhemmin kuva muuttui kuitenkin kaksiulotteiseksi. 

Lähteet

Luokka:Tampereen elokuvateatterit
Luokka:Tampereen entiset rakennukset ja rakennelmat
Luokka:Särkänniemi
Luokka:Suomen entiset elokuvateatterit